﻿ Amit shah said on congress allegations that he is seventh generation Hindu by birth - 'जैन हैं बीजेपी अध्‍यक्ष' कांग्रेस के आरोप पर अमित शाह बोले- मैं सात पुश्‍तों से हिन्‍दू हूं, पूरा देश जानता है - Jansatta
वीडियो: सिर पर लगी गेंद तो वहीं ढेर हो गया था बल्‍लेबाज, गेंदबाज का रिएक्‍शन सबको कर गया हैरान
बीजेपी के राष्ट्रीय अध्यक्ष अमित शाह ने कांग्रेस के आरोपों पर करारा जवाब देते हुए कहा है कि देश जानता है कि वह सात पुश्तों से हिंदू हैं।
जनसत्ता ऑनलाइन December 2, 2017 8:58 PM
बीजेपी के राष्ट्रीय अध्यक्ष अमित शाह (पीटीआई)
बीजेपी के राष्ट्रीय अध्यक्ष अमित शाह ने कांग्रेस के आरोपों पर करारा जवाब देते हुए कहा है कि देश जानता है कि वह सात पुश्तों से हिंदू हैं। रिपब्लिक टीवी को दिए एक इंटरव्यू में अमित शाह ने यह बात कही है। उनसे जब कांग्रेस के आरोपों को लेकर सवाल किया गया तब उन्होंने कहा, ‘कांग्रेस ने हमला करते हुए कहा कि मैं हिंदू नहीं हूं, जो कि गलत बात है। मैं जन्म से हिंदू हूं, मैं सात पुश्तों से हिंदू हूं। आरोप का क्या करूं, पूरा गुजरात जानता है और पूरा देश जानता है यह बात। कांग्रेस का ज्ञान नहीं है तो क्या करूं। किसी साइट पर देख लिया होगा कुछ लिखा होगा। हजारों साइट्स हैं ऐसी।’
दरअसल कांग्रेस ने भारतीय जनता पार्टी (बीजेपी) के राष्ट्रीय अध्यक्ष अमित शाह को लेकर कहा था कि वह हिंदू नहीं हैं। कांग्रेस के नेता राज बब्बर ने कहा था कि भाजपा अध्यक्ष धर्म से जैन हैं, लेकिन वह खुद को हिंदू बताते हैं। कांग्रेस के इसी आरोप पर अमित शाह ने यह जवाब दिया है।
#AmitShahSpeaksToArnab | WATCH: 'I am seventh-generation Hindu by birth', says Amit Shah https://t.co/LeerjlpFMv pic.twitter.com/w9U0uR5b3C
— Republic (@republic) December 2, 2017
कांग्रेसी नेता ने कहा था, “अमित शाह खुद को हिंदू बताते है। मगर वह जैन हैं। जहां तक राहुल गांधी की बात है, तो उनके घर में लंबे समय से भगवान शिव की पूजा होती रही है। इंदिरा गांधी भी रुद्राक्ष पहनती थीं, जो सिर्फ शिव भक्त ही पहनते हैं।” बब्बर की यह प्रतिक्रिया राहुल गांधी की सोमनाथ यात्रा के बाद आई थी। राहुल हाल ही में सोमनाथ मंदिर गए थे। वहां उनका नाम गैर हिंदुओं के रजिस्टर में दर्ज पाया गया, जिसके बाद हिंदू और गैर हिंदू पर विवाद शुरू हुआ था। बब्बर ने इस पर कांग्रेस उपाध्यक्ष का बचाव किया था। उन्होंने कहा था कि राहुल शिव भक्त हैं और उनके यहां लंबे समय से भगवान शिव की पूजा होती रही है।
कांग्रेस का भाजपा अध्यक्ष पर बड़ा हमला, राज बब्बर बोले- जैन होकर खुद को हिंदू बताते हैं अमित शाह
बीजेपी अध्यक्ष अमित शाह बोले- 47 साल का राहुल कैसे हो सकता है लड़का?